Drapstruet Obama på Twitter - risikerer fem års fengsel
Oswald ble pågrepet for drapet på president John F. Kennedy i 1963, og politiet valgte å ta Sims' meldinger alvorlig. 3. september twitret 21-åringen flere meldinger om hvordan han planla å drepe presidenten - to dager før Obama ankom Sims' hjemby Charlotte for å delta på demokratenes landsmøte. Onsdag ble Sims pågrepet i sitt hjem og siktet for drapstrusler. Ifølge nyhetsbyrået AP skal han ha sagt til politimennene som arresterte ham at han hater Obama og at han var høy på marihuana når han skrev meldingene. Hatet kan nå koste ham dyrt. Hvis han blir dømt i saken risikerer han fem års fengsel og en bot på opp til 250.000 dollar. I tillegg til meldingen om Lee Harvey Oswald skrev amerikaneren han skulle drepe presidenten «i kveld», etterfulgt av en melding om at The Secret Service ikke kommer til å ha noe å stille opp med når han retter drapsvåpenet mot presidentens panne. Litt senere skrev han også at han «planla drapet på Obama» og «han ikke en gang vil komme seg til møtelokalet». Før drapstruslene begynte å komme twitret han at han røyket marihuana. I en pressemelding fra politiet står det at Sims smilte første gang meldingene ble lest opp for ham, men at han etter hvert har forstått alvoret og at han nå har skrevet en skriftlig unnskyldning til Obama. CNNskriver at politiet ikke har bekreftet funn av våpen i Sims leilighet, og at det derfor kan se ut til at Obamas liv aldri var truet. Sims sitter likevel varetektsfengslet i påvente av en høring 11. september. Politiet har utstedt en rekke andre arrestasjonsordre på Sims ved tidligere anledninger. Disse skal også behandles på tirsdag. 24. novembeer 1963, før Lee Harvey Oswald ble stilt for retten, ble han selv skutt av Jack Ruby. Han døde på sykehus kort tid etter. Kilder: AP og CNN
Donte Jamar Sims (21) twitret at han ville drepe president Barack Obama, inspirert av Lee Harvey Oswald.